Hellik Rui

Hellik Rui (født 25. mai 1871 i Jondalen ved Kongsberg, død 8. juli 1939 i Oslo) var en norsk gravørmester.

Rui gikk fra 1887 til 1894 i lære hos myntgravør Ivar Throndsen. Han fikk i 1896 stipend for videre studier i Berlin. I 1898 etablerte han egen virksomhet i Oslo.Hvem er hvem i næringslivet? Merkantilt biografisk leksikon, Oslo: Halvorsen & Larsen, 1939, s. 750. Gravørforretningen leverte medaljer, seglstamper, signetringer, stempler og finere trykksaker. Den holdt fra 1907 til i Underhaugsveien 9 i Oslo.«Her lagde Rui mesterstykkene» , Ditt Oslo, 19. februar 2012. Blant hans medaljer er reversen til Kong Haakon VIIs jubileumsmedalje 1905–1930, en privat minnemedalje til samme anledning og en portrettmedalje av Bjørnstjerne Bjørnson i anledning hundreårsdagen i 1932.Tore Z. Trosdahl: Norges medaljer 1920–1995, Oslo: Tosses forlag, 2001, s. 27–28, 35–36.

Rui ble i 1909 bedt av Poststyret om å gravere et nytt originalstempel til Posthorn Öremerker 1909–1919 og 1920–1929.

I 1911 tok han initiativ til å stifte Norsk Gravør Forening.«Dødsfall», Aftenposten, morgenutgaven 11. juli 1939, s. 11. Fra 1911 til 1924 var Rui formann i foreningen.«Formenn i Norsk Gravørmester Forening» , Norsk Gravørmester Forening. Sammen med sin læremester Ivar Throndsen var han i 1926 første mottager av Den Skarpe Stikkel i gull, Norsk Gravørmester Forenings høyeste utmerkelse.«Den Skarpe Stikkel», Norsk Gravørmester Forening.

Sønnen Halfdan Rui (1905–1978) var også gravør. Begge signerte sine arbeider med «H. Rui».

 Referanser 

 Eksterne lenker 
 Arbeider av Hellik Rui , Universitetsmuseenes mynt- og medaljesamlinger

Kategori:Norske gravører
Kategori:Personer fra Kongsberg kommune
Kategori:Fødsler i 1871
Kategori:Dødsfall i 1939